Dɣa nulfant-d tussniwin icudden ɣer tesnilest anda yal yiwet tesɛa tanayt d wacu i tzerrew seg temsislit (phonétique) i d-yeletthan d yimesli, ɣer tesnalɣa d tesnamka i yerzan talɣa d unamek n wawal, ɣer (alama) d tagrumma n wawalen i d-yettakken tafyirt dɣa ad dnaf d taseddast i d-yelhan d twuriwin i sɛan wawalen deg tefyirt, d tagi i aɣ-iceɣben deg tezrewt-nneɣ. Nefren aswir-a utlayan ilmend n wazal i yesɛa deg tezrawt n tutlayt akked lexsas i yellan deg tezrawin fell-as, tin ɣur-s aswir aseddasan yesɛa azal d ameqqran deg lebni d usmagnu utlayan.